Seðlabankinn var síðan í hlutverki milligönguaðila sem gerði viðskiptin möguleg . Auglýsing Ef þeir sem komu með þennan gjaldeyri til Íslands hefðu skipt þeim á opinberu gengi Seðlabankans , líkt og venjulegt fólk þarf að gera , hefðu þeir fengið um 157 milljarða króna fyrir hann . Alls fengu þessir aðilar 72 milljarða króna fyrir þann gjaldeyri sem þeir skiptu í íslenskar krónur samkvæmt skilmálum útboða fjárfestingarleiðarinnar . Í samtali við Kjarnann í febrúar 2014 sagði hann leiðina fela í sér aðstöðumun milli innlendra og erlendra aðila . Fjárfestingarleiðin var einungis fyrir efnað fólk . Annað skilyrði var að fjárfestir lægi „ ekki undir rökstuddum grun hjá gjaldeyriseftirliti Seðlabankans um meint brot , ákærður af handhafa ákæruvalds eða kærður til lögreglu af Seðlabankanum , og máli vegna þess sé enn ólokið hjá ákæruvaldi eða lögreglu “ . Skilmálunum var þó breytt í desember 2012 þegar því var bætt inn að þeir aðilar sem liggi undir rökstuddum grun hjá gjaldeyriseftirliti Seðlabankans um meint brot mættu ekki heldur taka þátt í útboðum fjárfestingarleiðarinnar . Í skýrslu um aflandseignir og skattaundanskot Íslendinga , sem birt var á föstudag , er fjallað um fjárfestingaleið Seðlabanka Íslands og því meðal annars velt upp , hvort hún hafi orðið til þess að hluti af fjármagninu frá aflandseyjunum hafi skilað sér Íslands , með gengisafslætti , í gegnum fjárfestingaleiðina . Orðrétt segir : „ Miðlun upplýsinga um fjármagnsflæði inn og út úr landinu , t.d. aflandskrónur sem fluttar hafa verið til landsins og eins þátttaka í fjárfestingarleið Seðlabankans er ekki til staðar . Sér í lagi hefur skattyfirvöldum ekki verið gert viðvart af hálfu Seðlabankans þegar um grunsamlegar fjármagnstilfærslur er að ræða . Æskilegt má telja að samstarf væri um miðlun upplýsinga á milli þessara stofnana . “ Samkvæmt þessu gat því fé sem orðið hafði til vegna skattaundanskota komist aftur „ heim “ til Íslands í gegnum fjárfestingaleiðina og eigendur þess notað hið illa fengna fé til að kaupa eignir hérlendis með afslætti . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .